open-index/open-wikipedia-markdown huggingface dataset:
Bashar al-Assad

**Bashar Hafez al-Assad**, na árabe بشار حافظ الأسد‎ (☆ 11 di sèptèmber 1965 na Damasco) tabata presidente di Siria di 17 di yüli 2000 pa 7 di desèmber 2024. E tabata susesor di su tata Hafiz al-Assad, kende a goberná Siria pa 29 aña te na su morto dia 10 di yüni 2000. E tabata tambe sekretario-general di Partido Ba'ath. Bashar al-Assad a wòrdu eligi presidente na 2000 den elekshonnan disputá, re-eligí na 2007 (ku 99.8% di e votonan), na 2014 (88.7%) i na 2021 (95.1%).

Inisialmente al-Assad a wòrdu mira pa e komunidat nashonal i internashonal komo potensial reformado, sinembargo e ekspektativa aki a kambia ora el a ordená un represhon i serko militar kontra manifestantenan pro-rebelde pa medio di un guera sivil. E grandi parti di e oposishon domestiko ‘sunita’ na Siria, Merka, Canada, Union Oropeo i e estadonan miembro di Liga Árabe a pidi e renunsia di al-Assad di su presidensia. E ta pertenesé na e grupo minoritario shiita 'alauita’ i su gobièrnu a wòrdu deskribí komo laiko.

Dia 7 di desèmber 2024, a wòrdu informá ampliamente ku e régimen di Assad a kai den otro i Assad a huí for di Damasco ora ku rebèldenan a tuma over e kapital despues di un avanse relámpago dor di Siria. Media ofisial na Rusia a anunsiá ku Assad i su famia ta na Mosku unda nan a wòrdu otorga asilo.
Nuuk

**Nuuk** (na grunlandes, lit.: "E Peninsula"; na danes: *Godthåb*, lit.: "Bon Speransa") ta kapital i siudat mas grandi di Grunlandia, nashon konstituyente di Reino di Dinamarka, i e prinsipal sentro komersial, industrial, atministrativo y di transporte den Ártiko. E tin un poblashon di 16.181 hende (estimá na 2012). El a wòrdu fundá na 1728 pa e saserdote danés-norwegi, Hans Egede, ku a ser manda na Grunlandia pa e rei danés pa enkontra e pueblo skandinavo. Na yanüari 2025, e tabatin un poblashon di 20.113 – mas ku un tersera parti di e poblashon di e teritorio – loke ta hasié un di e kapitalnan mas chikitu den poblashon na mundu.
Kapitalismo

**Kapitalismo** ta un sistema ekonómiko, den kua e medionan di produkshon i distribushon, komo tambe e proseso pa tuma desishon riba oferta, demanda, preis i inversion ta grandi parti òf totalmente den man di propriedat privá. Su met prinsipal ta generá lukro (ganashi), ku generalmente ta wòrdu distribuí entre e propietarionan ku a invertí den e empresa. Den kapitalismo, ta predominá e sistema di trabou pagá, kaminda hende ta bende nan forsa di trabou na empresanan pa un salario. 

## Historia
Kapitalismo a surgi poulatinamente despues di e kaida di feudalismo na Oropa den siglo XV i XVI, stimulá pa komersio internashonal, formashon di merkadonan grandi i progreso den teknologia. E Revolushon Industrial den siglo XVIII i XIX a keda konsiderá komo un momentu klave den su ekspanshon.

## Karakterístikanan
* Propriedat privá: e medionan di produkshon (fábrika, tera, makina) ta den man di individuo òf kompania privá.
* Merkado liber: oferta i demanda ta determiná e preis i kantidat di produkto i servisio.
* Akumulashon di kapital: e ganashi ta reinvertí pa ekspanshon i inovashon.
* Kompetensia: empresanan ta kompetí pa atraé konsumidornan i hasi mas ganashi.

Aktualmente ta eksisti diferente forma of variante di kapitalismo, inkluyendo kapitalismo di merkado liber, kapitalismo di estado i kapitalismo sosial-demokrátiko, dependiendo di e kantidat di regulashon gubernamental i e mekanismo di redistribushon.

## Krítika i debate
Kapitalismo ta yega na haña kritika pa kousa di desigualdat ekonómiko, eksplotashon di trabou, daño ambiental i krisis finansiero periódiko. Defensornan ta bisa ku e sistema ta stimula inovashon, kreatividat i prosperidat ekonómiko na skala grandi.
Islandia

**Islandia** ta un pais insular den e parti nort di Oséano Atlántiko i e pais menos poblá den Oropa. Su kapital i siudat mas grandi ta Reykjavík, unda (inkluyendo e área ront di e siudat) ta biba mas ku 65% di e poblashon. E idioma ofisial di e pais ta islandes. 

E pais insular ta situá riba un ref entre plachinan tektóniko, i su aktividat geológiko ta inkluí geiser i erupshonnan volkániko frekuente. Su interior ta konsistí di un plataforma volkániko ku santu i terenonan glasial di lava i serunan, for di kua hopi riu glasial ta kore bai laman dor di e terenonan na nivel mas abou. Islandia ta wòrdu keintá dor di e Koriente di Golfo i tin un klima moderá, apesar di ta na un latitut djies sùit di e Sírkulo Polar Ártiko. Su latitut i influensia marino ta tene e veranonan friu, i mayoria di su islanan tin un klima polar.
Gresia

**Gresia**, ofisialmente **Repúblika Heleniko** (griego: Ελληνική Δημοκρατία, *Ellīnikī́ Dīmokratía*), ta un pais den sùitost Oropa. Situá na e punta sùit di Península di Balkan kanto di Laman Mediteráneo, e pais tin e liña di kosta di mas largu riba e awanan mediteráneo y ta konta ku miles di isla. E islanan huntu ta forma mas o ménos 20% di e área di tera. E islanan mas grandi ta Kreta, Evia (Euboea), Lesbos i Rodas. Gresia ta kompartí frontera terestre ku Albania na nortwèst, Nort Macedonia i Bulgaria na nort, i Turkia na ost. E pais tin un área di 131.957 kilometer kuadrá, nuebe region geográfiko tradishonal, i un poblashon di mas ku 10 mion. Atenas ta kapital i siudat mas grandi di e pais, sigui pa Tesalonika i Patras.

Gresia ta wòrdu konsiderá e kuna di sivilisashon oksidental, siendo e lugá di nasementu di demokrasia, filosofia oksidental, literatura oksidental, historiografia, siensia polítiko, prinsipionan mayó di siensia i matemátika, teatro, i Weganan Olímpiko.

E tabata e di dies estado miembro pa djòin loke awe ta Union Oropeo na 1981 i ta parti di varios organisashon i foro internashonal. E tin un herensia kultural úniko, industria turístiko grandi, i sektor di nabegashon prominente. E herensia históriko riku di e pais ta wòrdu reflehá en parti dor di su 19 sitio di Herensia Mundial di UNESCO. Na 2023, e tabata e di nuebe pais mas bishitá na mundu.
Hulanda Nobo

**Nieuw Nederland** (na latin: *Nova Belgica* òf *Novum Belgium*) tabata un kolonia di Hulanda den siglo XVII, situá na kosta nortost di Nort Amérika. 

E teritorio a eksistí entre 1614 i 1667 i tabata abarká parti grandi di e kuater estado aktual di Merka, esta New York, New Jersey, Delaware i Connecticut, ademas di un parti di Pennsylvania i Rhode Island. Su kapital tabata Nieuw Amsterdam, na boka di riu Hudson, e lugá kaminda mas lat a nasé siudat di New York.

Despues di Tratado di Breda (1667), Hulanda a sede e kolonía na Inglatera.

## Historia
Nieuw Nederland a wòrdu fundá ofisialmente den 1624 pa West Indische Compagnie (WIC), ku meta di hasi komersio ku piel di animal, partikularmente piel di castor. Hulanda tabata un di e potensianan marítimo mas grandi di mundu, i su kolonisashon tabata un parti di un ret global di komersio ku tabata inkluí Karibe i Sürnam.

Na 1664, Inglatera a tuma kontrol di Nieuw Nederland ku un flota naval sin hopi resistensia. Nieuw Amsterdam a bira New York, nombrá na honor di e Duke di York. Durante e guera hulandes-ingles ku a sigui, Hulanda a logra tuma bèk e teritorio, pero segun Tratado di Breda (1667), Hulanda a konsentí pa interkambiá Nieuw Nederland kontra Sürnam, ku a keda definitivamente den man di Hulanda.

E intercambio a marka un kambio stratégiko: Hulanda a konsolidá su presensia den Sürnam i e islanan karibense, mientras Inglatera a fortalesé su poder den Nort Amérika.

## Legado
Varios nòmber toponímiko na Merka ainda ta mustra origen hulandes, manera Brooklyn (*Breukelen*), Harlem (*Haarlem*), i Coney Island (*Konijneneiland*). Palabranan manera *cookie* i *Yankee* tambe tin origen hulandes.
Guera di Bosnia

E **Guera di Bosnia** (na serbio-kroata: *Rat u Bosni i Hercegovini* / Рат у Босни и Херцеговини) tabata un konflikto armá den Bosnia Herzogovina entre 1992 i 1995, despues di e disolushon di Yugoslavia. E Guera di Bosnia ta konsiderá un di e konfliktonan mas sangriento den Oropa despues di Guera Mundial II.

## Historia
E guera a kuminsá ofisialmente dia 6 di aprel 1992, ora ku Bosnia i Herzegovina a deklará su independensia i a risibí rekonosementu internashonal. Antes di esaki, tabatin ya un seri di tenshon ètniko i insidente violento.

E konflikto a involukrá prinsipalmente:
* Forsa Armá di Repúblika di Bosnia i Herzegovina, ku tabata defende e gobièrnu internashonalmente rekonosí;
* Forsa kroata di Herzeg-Bosnia, ku a risibí sosten di Kroasia;
* Forsa Armá di Repúblika Srpska, ku tabata apoyá pa Servia i Yugoslavia.

Durante e guera a tuma lugá un sitio largu di Sarajevo, limpiesa ètniko na varios region i masakrenan notorio, inkluyendo esun na Srebrenica (1995). Den total, mas di 100.000 hende a pèrdè nan bida, i shen miles di persona a bira refugiado of a keda internamente desplasá.

E guera a terminá formalmente dia 14 di desèmber 1995 ku e Akuerdo di Dayton, ku a establesé e struktura aktual di e pais: dos entidat outónomo (Federashon di Bosnia i Herzegovina i Repúblika Srpska) i e Distrikto Brčko.

## Kronologia di susesonan
* mart 1992 – Referèndum ta wòrdu organisá; bosnio-musulmán i kroatanan ta vota pro independensia, pero gran mayoria di e poblashon serbio ta boikotiá esaki.
* 6 di aprel 1992 – Bosnia i Herzegovina ta risibí rekonosementu di UO i Merka; guera ta kuminsá ku sitiamentu di Sarajevo.
* 1992–1993 – Limpiesa ètniko intensivo; masakre i kampamentonan di refugiado ta forma. Kroata i Bosnio-musulmán ta drenta den konflikto ku otro den 1993.
* novèmber 1993 – E Tribunal Penal Internashonal pa eks-Yugoslavia (ICTY) ta wòrdu establesé pa persiguí krímennan di guera.
* yüli 1995 – Masakrenan na Srebrenica: mas di 8.000 hòmber musulmán matá pa e forsanan serbio-bosnio.
* ougùstùs–septèmber 1995 – OTAN ta ehekutá atakenan aéreo kontra posishonnan serbio-bosnio na Bosnia.
* 14 di desèmber 1995 – Akuerdo di Dayton ta wòrdu firmá; e guera a yega ofisialmente su fin.
Svalbard

**Svalbard**, tambe konosi komo **Spitsbergen**, ta un grupo di isla situá 565 km pa nort di Noruega den Laman Glacial Nordiko. Su kapital ta Longyearbyen. Pa medio di un "Statuut" aparte nan ta forma parti di e reino di Noruega.

## Potrètnan

File:Adventtoppen Hiorthfjellet from SE side of Adventfjorden Longyearbyen Svalbard on May 23 2025.jpg|E serunan Adventtoppen i Hiorthfjellet na Adventfjorden, djis nort di Longyearbyen
File:Polar bear warning sign at north eastern perimeter of Longyearbyen Svalbard on May 23 2025.jpg|Un señal di atvertensia di oso polar na e frontera nortost di Longyearbyen
File:UNIS The university centre in Svalbard from S in distance Adventtoppen Hiorthfjellet May 23 2025.jpg|E Sentro di Universidat na Svalbard (UNIS)
Dilma Rousseff

**Dilma Vana Rousseff** (☆ 14 di desèmber 1947 na Belo Horizonte,) ta un ekonomista i polítiko  brasileño, ku ta presidente di e Banko di Desaroyo Nobo (antes Banko di Desaroyo BRICS) desde mart 2023. E tabata e di 36 presidente di e Repúblika Federativo di Brasil desde 2011. El a wòrdu suspendi dia 12 di mei 2016 i retirá dia 31 di ougùstùs 2016. E ta e promé muhé ku a tuma e posishon di presidente di Brasil. Anteriormente tambe el a sirbi komo hefe di personal di e exks- i aktual presidente Luiz Inácio Lula da Silva for di 2005 pa 2010. E tabata afiliá na e "Partido den Trabalhadornan" (PT).
Belo Horizonte

**Belo Horizonte** ta un siudat di Brasil. Tin un área di 330,9 kilometer kuadrá i un poblashon di 2.502.557 habitante (2014). Inkluyendo e suburbionan, e siudat tin aproksimadamente 4.5 mion habitante. E área di henter e metrópolis ta aproksimadamente 335 km². E ta e di kuater siudat mas grandi di e pais i ta kapital di e estado di Minas Gerais for di 1897. Belo Horizonte ta forma un triángulo ku e dos siudat brasileño mas grandi, São Paulo i Rio de Janeiro.

E siudat ta situá na un altura di aproksimadamente 850 m i p’esei tin un klima basta agradabel.
NASA

**Atministrashon Nashonal di Aeronáutika i Espasio**, mas miho konosi komo **NASA** (abreviashon ingles: ****), ta un agensia di e Gobièrnu Federal merikano responsabel pa e programa espasial sivil i tambe investigashon den aeronóutika i aeronóutika espasial. 

## Historia
E predesesor di NASA, e Komité Nashonal di Konseho pa Aeronáutika (, NACA) a wòrdu fundá na 1915 ku e intenshon di ta un komishon di konseho ku lo kordiná investigashon. El a desaroyá den un organisashon di investigashon pionero, impulsando avansenan den buelo te ora el a transformá pa NASA riba 1 di òktober 1958.

## Link eksterno
* www.nasa.gov
Los Angeles

**Los Angeles** ta un siudat grandi situá den estado di California, na Merka. E siudat tin un poblashon di mas o ménos 4.030.904 habitante (2016), ku ta posishona Los Angeles como e di dos siudat mas poblá di e pais, despues di New York City.

Los Angeles ta konosí pa su diversidat étniko i kultural, e industria di entretenimentu, partikularmente Hollywood, i su ekonomia fuerte ku ta inkluí sektor di teknologia, aviashon, komunikashon, moda, turismo i produkshon kreativo. E siudat ta un destinashon popular pa turista i un sentro mundial pa arte, músika, i sinematografia.

Los Angeles ta situá serka di e kosta di Oséano Pasífiko. E tin un klima semiárido ku hopi solo durante e aña, ku temperatura agradabel den winter i hopi kayente durante verano.

E siudat a wòrdu fundá den 1781 pa kolonistanan spañó ku a yama e lugá "El Pueblo de Nuestra Señora la Reina de los Ángeles de Porciúncula." Djei, el a desaroyá pa bira un metrópolis multinashonal ku hopi influensia riba kultura popular mundial.
Vladimir Lenin

**Vladimir Ilich Lenin** (ruso: Владимир Ильич Ленин), pseudónimo di "Vladimir Ilich Ulianov", (☆ 22 di aprel 1870 na Simbirsk - † 21 di yanüari 1924 na Mosku), tabata dirigente revolushonario i politiko rusiano, kabesante di e Partido Bolchevik i e prome Premier di Union Sovietiko.
Kim Jong-un

**Kim Jong-un** (na koreano: 김정은, hanja: 金正恩, Pyongyang, 8 di yanüar 1983), també konosi ku Kim Jong-woon of Kim Jung Woon ta e di tres y mas novo hijo di Kim Jong-il ku su último muhe Ko Yong-Hi. E ta, desde December di 2011, e kabesante di Nort Korea.
Revolushon ruso

E **Revolushon ruso** di 1917 tabata un serie di evento polítiko na Rusia, ku, despues di eliminashon di autokrasia rusiano i di Gobièrnu Provisorio (*Duma*), a resulta den e kreashon di Union Sovietiko, bou di kontrol di Partido Bolchevik.
Tambòr

E **tambòr** ta un instrumento musikal ku ta pertenese na e grupo di instrumento di perkushon. 

den e hornbostel-sachs sistema di klasifikashon, e ta un membranofone. drums konsistí di por lo menos un membrane, called un drumhead o tambòr kueru, esei ta stretched ariba un kokolishi í struck, either directly ku e player's mannan, o ku un tambòr pega, na produsí zona. Tin normalmente un resonansia kabes riba e underside di e tambòr, typically tuned na un slightly lower pitch than e top drumhead. otro teknikanan tin been gewon kausa drums na hasi zona, kon e dùim ròl. drums ta e instrumento musikal mas bieu í mas ubiquitous na mundu, í su diseño basiko a keda virtualmente sin kambio pa miles di aña. Drums mei ta played individually, ku e player merka un single tambòr, í algun drums kon e djembe ta kasi semper hungado den aki. otronan ta normally played den un aparato di dos o mas, henter played desde e un player, kon bongo drums í timpani. un number di distinto drums huntu ku cymbals forma e basic moderno tambòr kit.
Caso gramatical

**Caso gramatical** ta un nocion linguistico cu ta indica e funcion sintactico di un palabra, generalmente un sustantivo, pronomber of adhetivo, den un frase of oracion. Esaki ta referi na e rol cu e palabra tin den relacion cu otro palabra, manera entre otro e suheto y obheto.

Den idiomanan cu ta usa e caso gramatical, manera Latin, Aleman, Ruso, of Griego, un palabra por cambia di forma (via afiho of inflexion) pa indica su caso. Por ehempel, den latin, e palabra *puella* (mucha muhe) ta den caso nominativo (suheto), pero *puellam* ta den caso acusativo (obheto directo).

Den idioma Papiamento, casonan gramatikal no ta wordo expresa via forma di palabra, sino door di analisa e structura sintactico, por compronde kico ta e funcion di un palabra den e frase.
Caso genitivo

E **caso genitivo** ta un caso gramatical cu ta mustra propiedad. E ta uza por ehempel na lituano, árabe, latin, irlandes, georgiano, griego, alemán, hulandes, polaco, eslovaco, esloveno, kroata, ruso, finés, hapones y sanskriet.

## Ehempel
E ehempelnan aki ta e caso nominativo y su caso genitivo.

### [[Papiamento]] ([[Ortografia di papiamentu]])
*Aki ta sigui e nòmber di e yu hòmbernan di Esou i nan yu hòmbernan: Elifaz, **yu** di Ada ku Esou; i Reuel, yu di Basmat ku Esou.
*Ata Rebeka, bai kuné pa e bira kasá **di e yu** di bo shon, manera SEÑOR a destiná.
### [[Alemán]]
*Dies sind die Namen der Söhne Esaus: Eliphas, **der Sohn** Adas, des Weibes Esaus; Reghuel, der Sohn Basmaths, des Weibes Esaus.
*da ist Rebekka vor dir, nimm sie und zieh hin, daß sie das Weib sei **des Sohnes** deines Herrn, wie der HERR geredet hat.
### [[Finés]]
*Nämä ovat Eesaun poikien nimet: Elifas, Eesaun vaimon Aadan **poika**; Reguel, Eesaun vaimon Baasematin poika.
*Katso, siinä on Rebekka edessäsi, ota hänet ja mene. Tulkoon hän herrasi **pojan** vaimoksi, niinkuin Herra on sanonut.
### [[Griego]]
*ταυτα ειναι τα ονοματα των υιων του Ησαυ· Ελιφας **ο υιος** της Αδα γυναικος του Ησαυ, Ραγουηλ ο υιος της Βασεμαθ γυναικος του Ησαυ.
*ιδου, η Ρεβεκκα εμπροσθεν σου· λαβε αυτην και υπαγε· και ας ηναι γυνη **του υιου** του κυριου σου, καθως ελαλησεν ο Κυριος.
### [[Latin]]
*et hæc nomina filiorum ejus : Eliphaz **filius** Ada uxoris Esau : Rahuel quoque filius Basemath uxoris ejus.
*En Rebecca coram te est, tolle eam, et proficiscere, et sit uxor **filii** domini tui, sicut locutus est Dominus.
Friesland

**Friesland** (na hulandes: "Friesland"; na fries: "Fryslân") ta un provinsia den e parti nort di Hulanda. Friesland tabatin 649.957 habitante na 2020. Kapital ta Leeuwarden. Den e provinsia e idioma fries tin e status di idioma atministrativo ofisial banda di hulandes.
Amérika

**Amérika** (na aimará: Amërika, na spaño: América, na franses: Amérique, na guarani: Amérika, na ingles: Americas, na hulandes: Amerika, na quechua: Amirika, na portugues: América) ta e kontinente localisá na hemisferio west i ku si ekstende, na sentido nort-sur, desde e Oséano Ártiko té Cabo Horn, un distansia di mas o menos di 15 000 kilometro. E su extremo ost insular (no-kontinental) ta situá na Groenlandia, e Nordostrundingen, mientras e west ta situá na e Aleutanan. E puntonan extremo kontinental (no-insular) ta e cabo Principe di Gales, e extremo west, na Alaska, y e Ponta do Seixas, extremo ost, na estado brasileño di Paraíba. E Amérika ta forma di dos masa di dimenshon kontinental (Nort Amerika y Sur Amerika) ku ta konektá pa un istmo (e istmo di Panama) ku ta kortá pa un kanal (e kanal di Panama).
Aymara

E **aymara** (aymar aru) ta un lenga papia por mas di 2 500 000 hende di e etnia aimará, principalmente na Peru, Bolivia, Chile y Argentina.
Ulyanovsk

**Ulyanovsk** (ruso: Ульяновск) ta un siudat den Rusia i kapital di e provinsia di mesun nòmber. E ta lokalisá na e parti sentral di Rusia oropeo, na margen di riu Volga. E tin un poblashon di mas o menos 695.000 hende. E siudat a wòrdu fundá na 1648 ku e designashon di Simbirsk. Desde 1924 a designá Ulianovsk na homenahe a Lenin, revolushonario ruso, ku tabata yama Vladimir Ilitch Uliánov i ku a nase na e siudat.
Minas Gerais

**Minas Gerais** ta un di e 27 unidat federal na Brasil, situá den sùitost di e pais. Den Brasil e ta e di kuater estado mas grandi den superfisie í e di dos mas poblá, despues di São Paulo. E tin un área di 586.528 kilometer kuadrá i, segun estimashon di 2022 di Instituto Brasilero di Geografia e Estadístika (IBGE), un poblashon di mas ku 21.000.000 habitante.

## Geografia
Minas Gerais tin frontera ku e estadonan São Paulo pasùit; Rio de Janeiro na sùitwest; Mata Grosso do Sul na west; Espírito Santo na ost; Bahia panort i nortwest i Goiás i Distrito Federal na nortwest. Su paisahe ta variá entre seru montañoso, vaye fertíl i planonan. E serunan Serra da Mantiqueira i Serra do Espinhaço ta parti importante di su geografia.

E estado ta riku den rekurso natural, inkluso mineralnan manera heru, oro i bouksit. E palabra "Minas" den su nòmber ta referí na esakinan.

## Historia
Durante e periodo kolonial, Minas Gerais tabata un punto stratégiko pa eksplorashon i ekstrakshon di oro i otro mineralnan. E boom di oro den siglo diesocho a resultá den e fundashon di hopi siudat históriko, manera Ouro Preto, Mariana i Diamantina, ku awe ta patrimonio mundial segun UNESCO. E region tabatin un rol importante den e formashon di identidat nashonal di Brasil.
Caso nominativo

**Caso nominativo** ta un caso gramatical cu ta wordo uza pa indica cu un palabra ta sirbi como suheto di un frase. E ta e elemento cu ta ehecuta e accion of ta e punto di enfoke den e oracion.

Caso nominativo ta wordo principalmente uza den idiomanan inflectivo y tin e funcion pa sirbi como un herment basico pa compronde e composicion di e frase. Idiomanan inflectivo ta tipicamente idiomanan den cual e forma di palabranan ta cambia a base di nan funcion gramatical den un frase. Usualmente esaki ta sucede door di cambionan na final di un palabra pa transmiti informacion manera tempo, number, genero y caso. 

## Aplicacion
Den idiomanan manera Aleman of Latin, sustantivo of pronombernan den caso nominativo ta indica ken of kico ta haci algo:
* Latin: *Puella cantat* = E mucha ta kanta. (Puella ta nominativo = suheto)
* Aleman: *Der Mann liest* = E homber ta lesa. (Der Mann ta nominativo)

Den idiomanan manera Papiamento of Hulandes, cu no tin casonan gramatikal explicito, por reconoce ainda e rol di suheto pa medio di su posicion den e frase y e structura di e frase. Por ehèmpel:

* E mucha ta lesa un buki. — *E mucha* ta e suheto den e frase.
Idioma indo-oropeo

**Idioma indo-oropeo** ta un famia di idioma (of *filo*) cu ta consisti di 444 lenga y dialecto, segun e estimacion di 2015 di Ethnologue, di cual masomenos mitar (312) ta pertenece na e rama di idioma indo-iraniano, cu ta inclui e principal lenganan di Oropa, Iran y di nort di India, banda di e lenganan predominante historicamente na Anatolia y na Asia Sentral.

## Subdivishon
*Albanes
*Armenio
*Anatolio
*Heleniko (griego)
*Balcaniko
*Italo
*Celta
*Germaniko
*Balto
*Eslavo
*Indoiranio
*Tokario
München

**München** (na alemán: *München*;  ], na bavariano: *Minga*;[ˈmɪŋ(ː)ɐ]) ta un siudat aleman i kapital di e estado di Bayern, den region sur-ost di Alemania. E siudat tin aktualmente serka di 1,3 mion habitante (2012) i su region metropolitano, ku ta inklui varios siudat serka di München, tin mas di 2,6 mion hende. E ta e siudat mas poblá di Bayern i di e parti suit di Alemania, i e di tres siudat mas poblá di pais, despues di e kapital, Berlin, i di Hamburg.
Plattdüütsch

**Plattdüütsch** ta e konhunto di lenganan di e área dialektal di lenganan germániko west, ku ta papiá den e region nort di Alemania i ost di Hulanda. Den hopi aspekto linguístiko, plattdüütsch ta mas serka na e lenga ingles y fries ku na hochdeutsch (aleman standard).

## Historia
Plattdüütsch a desaroyá komo e lenga di e Liga hanseátiko (Hanseatische Liga) den Edat Medio, ora ku hafnan manera Lübeck, Hamburg, i Bremen tabata siudatnan poderoso di komersio. E lenga tabata sirbi komo un vehíkulo di interkambio ekonómiko i diplomátiko den gran parti di Nort Oropa. Ku e elevashon di hochdeutsch komo idioma di gobièrnu i kultura, i ku e kaida di e Liga hanseátiko, e status di plattdüütsch a baha, birando mas bien un idioma di pueblo, papiá prinsipalmente den áreanan rural.

## Karakterístikanan linguístiko
* Fonétika i fonológia - plattdüütsch no a sigui e “di dos desplasamentu konsonántiko” ku a karakterisá e desaroyo di hochdeutsch. Esaki ta splika pakiko palabra manera “maken” (hasi) ta keda mas serka na ingles *make* i fries *meitsje*, mientras ku den hochdeutsch e mes palabra a bira machen.
* Bokabulario - plattdüütsch tin hopi palabranan komún ku inglés i fries. Por ehèmpel: water (awa), dat (esei), hus (kas).
* Gramátika - den plural i struktura verbal, e ta mustra forma ku ta refleha e rais germániko komun, pero diferente for di hochdeutsch.

## Situashon aktual
Awendia, plattdüütsch ta rekonosé komo un lenga minoritario den Alemania, Hulanda, i Dinamarka (region Schleswig-Holstein), ku varios esfuerso pa preservá su uso den skol, media, i kultura popular. Den zona rural nort di Alemania, hopi hende grandi ainda ta papia e lenga na kas, mientras ku generashon hóben ta tende mas hochdeutsch.

## Mira tambe
* Plautdietsch
Napoli

**Napoli** (italiano: *Napoli*; napolitano: *Napule*) ta un siudat portuario den sùit di Italia. E ta e kapital di e region di Campania, provinsia di Napoli i e di tres siudat mas poblá di Italia, despues di Roma i Milano. E siudat mes tin un poblashon di kasi un mion hende (senso 2024), mientras den e zona metropolitano tin mas of menos 4.400.000 residente.
Bavariano

E **bavariano** ta un grupo grandi di variashonan linguistiko di halto-alemán. E ta papia na Oustria, Alemania (Bayern) y Italia (Sur Tirol) i na e pueblo Samnaun na Graubünden (Suisa). E kantidat di papiadó ta suma por lo menos 12 mion.
Liechtenstein

**Liechtenstein** ta un pais den Oropa, situá entre Suisa i Austria. E ta un di e paisnan mas chikitu na mundu, ku un área di aproximadamente 160 kilometer kuadrá i un poblashon di 37 366 habitante (2014). Kapital di Liechtenstein ta Vaduz.

## Sistema polítiko
Liechtenstein ta un monarkia konstitushonal ku un sistema parlamentario. E monarka (aktualmente Prinsip Hans-Adam II, ku su yu Reinier a tuma gran parti di e funshon) ta hefe di estado. E parlamento ta konsistí di 25 miembro, i e pais tin un gobièrnu enkabesá pa un promé minister.

Liechtenstein ta miembro di organisashonnan internashonal manera: Nashonnan Uni, Konseho di Oropa, Organisashon Mundial di Komersio (WTO) i Espasio Ekonómiko Europeo (EEE).

## Ekonomia
Ekonomia di Liechtenstein ta fuerte i diversifiká. Apesar di su tamaño chikitu, e pais ta un sentro finansiero importante. Industria di makinaria presiso, elektronika, servisio bankario, seguridat i kompanianan internashonal di invershon ta importante pa su ekonomia. Tambe, e ta konosí pa su tasa di impuesto relativamente abou.

## Geografía i idioma
E pais tin hopi seru, parte di e kadena alpino. Liechtenstein no tin akseso na laman. E idioma ofisial ta aleman, i su moneda ta e frank suiso (CHF), ounke e no ta parti di Suisa mes.
Somali

**Somali** (na somali: "af Soomaali") ta un lenga papiá na Somalia, Ethiopia, Kenia y Djibouti. Su lenganan mas proksimo ta e lenganan afar y oromo.

## Ehemplo
Afar

**Afar** (Qafár af) ta un lenga cuchitico ost papiá na Etiopia, Eritrea y Djibouti. E tin 1,828,800 papiadónan di Afar.
Oblast di Saratov

E **Oblast di Saratov** (ruso: Сара́товская о́бласть, *Saratovskaya oblast*) ta un divishon federal (*oblast*) di Rusia, situá den distrito federal di Volga. Su kapital ta e siudat di Saratov. Segun senso di 2010 e tin un poblashon di 2.521.892 hende.
Republika di Adygeya

**Adygeya** (ruso: Республика Адыгея; adigues: Адыгэ Республик) ta un repúblika di Rusia.
Verona

**Verona** ta un siudat den Italia, den region di Veneto. Verona tin un área di 1.426 kilometer kuadrá. E poblashon ta mas of menos 265.000.
Canberra

**Canberra** ta un kapital federal di Australia i ta situá den e Teritorio di Kapital Australiano (*Australian Capital Territory*, ACT), den e parti sùitost di e pais. Diferente for di otro siudatnan grandi di Australia, Canberra no a desaroyá spontaneamente, sino a wòrdu planifiká spesífikamente pa sirbi komo kapital nashonal.

Canberra tin un área di 814 kilometer kuadrá i, segun sifranan di 2012, tin un poblashon di mas of ménos 381.488 habitante. Awendia, e poblashon a sigui kresé kontinuamente.

## Historia
E fundashon di Canberra ta bira nesesario, despues di realisa e federashon di Australia na 1901, ora ku Sydney i Melbourne no por a yega un akuerdo riba kual siudat mester bira kapital. Komo kompromiso, e gobièrnu a disidí di konstrui un kapital nobo den un teritorio separá. Na 1913, e siudat a wòrdu nombra ofisialmente Canberra, un palabra di orígen aborigen ku probablemente ta nifica “lugar di reunion”.

E diseño urbano di Canberra a wòrdu kreá pa e arkitekto merikano Walter Burley Griffin, ku a gana un kompetensia internashonal pa e plan di e siudat. Su disenyo ta basá riba formanan geometriko, linea simétriko i integrashon di paisahe natural.

## Gobièrnu i funshon

Canberra ta e sede di e gobièrnu federal di Australia. Aki ta situá e Parlamento di Australia, Korte Supremo, i mayoria di e ministerio i institushonnan gubernamental nashonal. Pa via di esaki, gran parti di e poblashon ta traha den servisio públiko, administrashon i investigashon.
Sydney

**Sydney** ta e siudat mas poblá di Australia i e region di Oseania. E ta kapital di e estado New South Wales i tin un poblashon di mas of menos 4.921.000 hende (2015).
Melbourne

**Melbourne** ta un siudad na Australia. Melbourne tin un poblashon di mas of menos 4.529.500 habitante (2015).
Perth

**Perth** ta un siudat den Australia. Perth tin un poblashon dia mas of menos 2.021.200 habitante (2014).
Brisbane

**Brisbane** ta un siudad den Australia. E tin un área di 15.826 kilometer kuadrá i un poblashon ta mas of menos 2.308.000 habitante (2015).
Antártika

**Antártika** ta e kontinente mas sùit i mas grandi di tera. E ta situá na Sùitpol i tin un superfísie di 14 mion kilometer kuadrá.


File: 061212-nordkapp.jpg
File:GletscherMM.jpg
File:Fryxellsee Opt.jpg
File:Mount Erebus Aerial 2.jpg
File:Aurore australe - Aurora australis.jpg
British Virgin Islands

**British Virgin Islands** (BVI) ta un grupo di isla den Laman Karibe, ku ta forma parti di e archipielago di e Islanan Birgen (*Virgin Islands*).
Guadeloupe

**Guadeloupe** ta un teritorio ultramar di Fransia i un region ultraperifériko di Union Oropeo den Laman Karibe. E ta konstituí pa un archipiélago di isla, situá panort di Dominica i sùitost di Montserrat i ku ta konsiderá di kai bou di Antia Menor. Usualmente ta referí na Guadeloupe komo e isla prinsipal, ku en realidat ta konsisti di dos isla dividí pa e estrecho "Rivière Salée" den Basse-Terre i Grande-Terre. Un kuarto parti di Guadeloupe ta un reservato natural protehá, yamá "Parke Nashonal Guadeloupe".

Franses ta e úniko idioma ofisial na Guadaloupe, mientras e idioma krioyo lokal, *Kréyòl Gwadloupèyen*, ta wòrdu papia ampliamente pa e poblashon i tin un historia lingwístiko i kultural riku denter di e archipiélago.

## Islanan

## Galeria

LocationGuadeloupe.png|Lokalisashon geografiko di Guadeloupe
Guadeloupe department relief location map.jpg|Islanan Grand-Terre i Basse-Terre
La Rivière Salée 02.jpg|Estrecho di Rivière Salée ku e puente La Gabbare
Guadeloupe 123 - Massif de la Soufrière 1467m - Chemin des bains jaunes.jpg|Parke Nashonal Guadeloupe
Plage Feuillere.jpg|Playa na Marie-Galante
U.S. Virgin Islands

**U.S. Virgin Islands** ta un grupo di isla ku ta forma parti di e Islanan Birgen den Laman Karibe. Nan ta situá entre Puerto Rico i e islanan Saba, Sint Eustatius i Sint Maarten. Te aña 1917 e islanan tabata danes, promé ku Dinamarka a bende nan ku Merka.

## Geografia
E grupo di islanan ta konsistí di e siguiente islanan mayó:
* Sint Croix 
* Sint John 
* Sint Thomas 
* Water Island
Sint Lucia

**Sint Lucia** ta un estado insular independiente den Laman Karibe. Su kapital ta Castries. E isla, ku tin un área di tera di 606 km² i 166.487 (2020) habitante, ta pertenesé na e islanan riba di bientu i ta situá panort di Sint Vincent i Grenadinanan i pasùit di Martinique.

E isla originalmente tabata habitá pa e Arawak i despues pa e Karibnan, ku a resistí e kolonistanan oropeo pa añanan. E periodo kolonial tabata karakterisá pa e importashon di katibu for di Afrika pa traha riba e plantashonnan di banana i suku. E atministrashon di Sint Lucia tabata pa siglo un wesu di kontenshon entre e franses i e inglesnan, kousando ku e kolonia a kambia di man dieskuater biaha promé ku finalmente a kai den man britániko. E deseo aki pa poseé Sint Lucia, i tambe e bunitesa di e tera, a duna Sint Lucia e apodo Helena di Antias, segun e figura mitológiko griego Helen.

E isla a bira independiente dia 22 di febrüari 1979, ku reina di Gran Bretaña Elizabeth II komo hefe di estado di e Mankomunidat di Nashonnan. Awendia, Sint Lucia ta wordo bishita pa shen miles di turista tur aña pa motibu di su klima agradabel, playanan di santo y naturalesa. Turismo pues a bira e sektor mas importante di e ekonomia di Sint Lucia. Na 2022, Carlos III a bira rei di Sint Lucia.
Niger

**Niger**, ofisialmente **Repúblika di Niger**, ta un pais sin salida pa laman situá den West Afrika. Su kapital i siudat prinsipal, Niamey, ta lokalisá kanto di Rìu Niger, den region sùitwèst di e pais.

## Geografia
Niger tin un superfisie di aproksimadamente 1.27 mion kilometer kuadrá, loke ta klasifik'é entre e paisnan mas grandi di Afrika. Sinembargo, gran parti di su teritorio ta keda den e desierto di Sahara, i na e parti nort di e pais e klima ta hopi kayente i árido. Pasùit, kaminda mas ku 80% di e poblashon ta biba, e klima ta semi-árido. Aki, den e region di Sahel, tin un temporada kortiku di awaseru ku ta permití agrikultura na un nivel limitá.

## Demografia
Niger ta un di e paisnan ku e nivel di kresemento di poblashon mas haltu a mundu. Den 2024 e poblashon a yega serka di 26 mion hende. E pais tin un poblashon hopi hoben; mas ku 50% di su habitantenan ta menor di 15 aña. Gruponan étniko prinsipal ta Hausa, Zarma-Songhai, Tuareg, Fulani, i Kanuri. Franses ta e idioma ofisial, pero idiomanan lokal manera Hausa, Zarma, Tamajaq i Kanuri ta hopi usá den bida diario.

## Ekonomia i desaroyo
Ekonómikamente, Niger ta skor entre e paisnan mas pober na mundu, ku un PIB pa kapita i un índise di desaroyo humano (HDI) hopi abou. Su ekonomia ta depende prinsipalmente di agrikultura di supsistensia, kria di bestia, i industria minero di uranio — un di su eksportashonnan prinsipal. Ounke e pais tin rekurso natural, e no a logra transformá esaki den prosperidat generalisá. Niger ta dependé hopi di yudansa internashonal i remitidonan pa sostené su ekonomia.

Pafó di Niamey, hopi region ta enfrentá problema serio pa falta di infrastruktura, inkluso falta di skol, kuido mediko, awa limpi, i infrastruktura di kaminda. Inseguridat di kuminda ta un problema repetitivo, spesialmente durante temp'i sekura den e zona di Sahel. Varios organisashon internashonal ta traha na e pais pa mehora e situashon i duna asistensia na komunidatnan rural.

## Gobièrnu
Niger ta un repúblika presidensial, unda e presidente ta hefe di estado i hefe di gobièrnu. E sistema legislativo ta konsistí di un parlamento unikamaral. Ounke e pais a introdusí strukturanan demokrátiko for di 1999, Niger a pasá dor di varios golpi di estado militar, inkluso den 2010 i mas resientemente den 2023. Aktualmente, e pais ta wòrdu guiá pa un gobièrnu transitorio, ku ta preparando pa elekshon nobo.
Gambia

**Gambia**, ofisialmente **Repúblika di Gambia**, ta un pais den e parti west di Afrika. E ta e pais mas chikitu di Afrika kontinental i ta rondoná pa Senegal, ku eksepshon di su kosta west ku ta toka Oséano Atlántiko. Kapital di Gambia ta Banjul.
Anguilla

**Anguilla** ta un isla den Laman Karibe, ku ta pertenese na e Antia Chiki i ta parti di e teritorionan ultramar britániko. E ta situá ost di Puerto Rico i e Islanan Birgen i panort di isla di Sint Maarten. Su kapital ta The Valley. E teritorio, ku ta konstituí pa e isla mayó Anguilla huntu ku un kantidat di isla chikito i kayo, tin un superfisie di 91 km2 i un poblashon di masomenos 15.753 hende (2021).
Republika Sentral Afrikano

**Republika Sentral Afrikano** (franses: *République centrafricain*, sango: *Ködörösêse tî Bêafrîka*), antes Ubangi-Shari, ta un pais sin frontera marítimo den sentro di kontinente Afrika. E ta komparti frontera ku Chad, Sudan, Sur Sudan, Congo-Kinshasa, Congo-Brazzaville i Kamerun. Su kapital ta Bangui.
Tashkent

**Tashkent** ta kapital di Uzbekistan. Tin un area di 334,8 kilometer kuadrá i un poblashon di 2.571.668 habitante (2020).
Swahili (lenga)

**Swahili** (Kiswahili) ta un lenga papia na Comoros, Kenia, Republika Demokratiko di Kongo, Tanzania y Uganda.
Imperio kolonial aleman

**Imperio kolonial alemán** tabata e termino usa pa designa e teritorio ultramar ku na final di siglo XIX a forma parti di Imperio Alemán.
Imperio kolonial danes

**Imperio kolonial danes** i **Kolonianan danes-norwechi** (danes: *De danske kolonier*) ta referí na e teritorionan goberná pa Dinamarka-Noruega (i despues Dinamarka so despues di 1814) for di 1537 te ku 1953. Na su altura, e imperio kolonial a abarká kuater kontinente: Oropa, Afrika, Asia i Nort Amérika.

E era di ekspanshon kolonial a kuadra ku un oumento den e status i influensia di danes i norwechinan denter di e Union Kalmar. Durante e periodo aki, danes i norwechinan tabata identifiká mas i mas komo siudadanonan di un estado unifiká, hopi biaha referí na dje komo e Estado Patria (*Statsfædrelandet*), bou di e gobernashon di e monarkia di Oldenburg.

Den siglo diesshete, despues di e pèrdida di teritorionan riba e Península Skandinavo, Dinamarka-Noruega a kambia su enfoke pafó dor di establesé puestonan di komersio fortifiká na Afrika Oksidental, i tambe kolonianan den Karibe i e subkontinente di India. Rei Kristian IV a inisiá e ekspanshon den eksterior aki komo parti di e movementu *merkantilista* mas amplio na Oropa. E promé kolonia danes den eksterior a wòrdu fundá na 1620 na, anteriormente konosí komo, *Trankebar* na kosta sùitost di India. E ekspedishon ku a establesé e kolonisashon tabata dirigí pa Almirante Ove Gjedde.

Despues di e Tratado di Kiel na 1814, den kua Noruega a wòrdu traspasá na Suesia despues di e Gueranan Napoleónico, Dinamarka a retené e poseshonnan kolonial ku a sobra ku un tempu tabata parti di e reino danes-norwechi.

Awendia, e úniko teritorionan ku a sobra di e era kolonial aki ta e Islanan Faroe i Grunlandia, tur dos originalmente tabata dependensianan di Noruega i awor ta parti di e Reino Danes. E Islanan Faroe a keda un komité Danes te na 1948, miéntras ku e status kolonial di Grunlandia a terminá formalmente na 1953. Ambos teritorio awor ta poseé status outónomo denter di Reino di Dinamarka, goberná bou di un kuadro konosí komo e "Unidat di e Reino".
Lista di munisipionan di Nunavut

**Nunavut** ta e teritorio ménos poblá di e tres teritorio di Canada (Yukon, Teritorionan Nortwest i Nunavut) ku 36.858 residente segun senso (2021), pero e teritorio mas grandi den superfisie, na 1.836.993.78 km² (709.267.26 mia kuadrá). Nunavut tambe ta mas grandi ku kualke di e dies provinsia di Canada.  E bintisinku munisipio di Nunavut ta kubri solamente 0.2% di e masa di tera di e teritorio; aki 99.95% di su poblashon ta bia. E restante 99.8% di e masa di teritorio di Nunavut ta konsistí di tres bario chikitu no inkorporá (0.015%) i tres área inmenso no organisá (99.796%).

E munisipio mas grandi segun poblashon na Nunavut ta su kapital, Iqaluit, ku 7.429 residente, igual na 20.2% di e poblashon di e teritorio. E munisipio mas chikitu segun poblashon ta Grise Fiord ku 144 habitante. E munisipio mas grandi segun superfisie ta Kugluktuk, ku ta abarká 538.99 km² (208.11 mia kuadrá), miéntras ku esun mas chikitu ta Kimmirut ku 2.3 km2 (0.89 mia kuadrá).

## Lista
Iqaluit

**Iqaluit** ta kapital di e teritorio kanades Nunavut. E tin 6 699 habitante (2011).

## Mira tambe
* Lista di munisipionan di Nunavut
Inuktitut

**Inuktitut** ta un di e lenganan papiá pa Inuit na parti nort di Canada. E ta papiá den tur region nort di e frontera te unda matanan sa krese ("tree line"), inkluso partinan di e provinsianan di Newfoundland i Labrador, Quebec i te sierto grado na nort-ost di Manitoba, Northwest Territories i Nunavut. E ta un di e lenganan indígena skirbi ku Canadian Aboriginal syllabics.
Lenganan germániko

**Lenganan germániko** ta un supgrupo di e famia di idioma indo-oropeo. E tin mas of menos 500 mion papiadó nativo. E lenga germániko mas papiá ta ingles ku 339.370.920 
papiadó nativo.

## Supdivishon
* Lenga nort-germániko: e.o. Danés, Norwedji, Sueko, Islandes
* Lenga west-germániko: e.o. Ingles, Alemán, Hulandes, Afrikaans, Fries, Luxemburges
* Lenga ost-germániko: e.o. Gótiko

## Ehempel
**Huan 3:16**
Arctic Bay

**Arctic Bay** (Inuktitut: Ikpiarjuk "the pocket") ta un pueblo chikitu inuit situá den e parti nort di e Peninsula di Borden na Isla di Baffin den e Region di Qikiqtaaluk di Nunavut, Canada. E tin 823 habitante (2011).
Hausa

**Hausa** (AFI: ) (*Yaren Hausa* of *Harshen Hausa*) ta un lenga Chadiko cu e numero mas grandi di papiado, papiá como lenga materno pa masomenos 35&nbsp;mion hende.
Ferrari

**Ferrari** ta un compania italiano-hulandes di automovilnan deportivo categoria luho cu sede na Maranello (Italia). E a funda e 1929 por un piloto di auto di competishon, Enzo Ferrari, cu e nomber di Scuderia Ferrari, construyendo automovilnan di competishon y, mas tarde, e 1947, fabricando autonan deportivo.

## Modelonan
### Modelonan aktual

#### 8-silinder
* Ferrari Portofino
* Ferrari GTC4 Lusso T
* Ferrari 488 GTB 
* Ferrari 488 Spider
* Ferrari 488 Pista 
* Ferrari 488 Pista Aperta
* Ferrari SF90 Stradale
* Ferrari F8 Tributo
* Ferrari F8 Spider
* Ferrari Roma

#### 12-silinder
* Ferrari GTC4 Lusso
* Ferrari 812 Superfast
* Ferrari Monza SP1
* Ferrari Monza SP2
* Ferrari 812 GTS

### Prototiponan
* Ferrari Modulo (1970) (diseña pa Pininfarina)
* Ferrari Studio CR 25 (1974) (diseña pa Pininfarina)
* Ferrari Mythos (1989) (diseña pa Pininfarina)
* Ferrari Rossa (2000) (diseña pa Pininfarina)
* Ferrari GG50 (2005) (diseña pa Giorgetto Giugiaro)
* F80 (----) (diseña pa Adriano Raeli)


File:Ferrari0632.JPG|Ferrari F355
File:2018 Ferrari 812 Superfast 6.5 Front.jpg|Ferrari 812 Superfast di 2018
Volkswagen

**Volkswagen**, abreviá VW, ta un empresa aleman di vehikulo automotris ku tin su sede na Wolfsburg, Alemania. Funda na 1937 e tabata e produktor di outo mas grandi segun benta mundial na 2016 i 2017. E ta konosi pa su modelo ikóniko "Beetle"". Su merkado mas grandi ta China.
Monaco

**Monaco**, ofisialmente **Principauté de Monaco**, ta un mikro-estado den Oropa, situá na kosta mediteráneo di Fransia, serka di frontera ku Italia. E ta un di e paisnan mas chikito na mundu, ku un superfisie di mas o ménos 2.02 km², i tambe un di e mas densamente poblá. Na 2023, Monaco tabatin un poblashon di aproximadamente 39.000 hende.

Monaco ta un monarkia konstitushonal, ku un prínsipe reinante komo hefe di estado. E famia real, famia Grimaldi, ta goberna e pais ya por mas di 700 aña. E prínsipe aktual, Albert II, ta forma parti di e famia aki.

E ekonomia di Monaco ta mayoritariamente basá riba turismo, servisio finansiero, kasino (notablemente e famoso 'Kasino di Monte Carlo'), i evento deportivo internashonal manera e Grand Prix di Formula 1. E pais no tin impuesto riba ingreso personal, loke ta atraé hopi mionario stranhero ku ta biba òf invertí den e pais.

Monaco ta miembro di varios organisashon internashonal, pero no ta parti di Union Oropeo (EU). Sinembargo, e tin un relashon estrecho ku EU via su akuerdo ku Fransia.

Idioma ofisial ta franses, pero hopi hende na Monaco tambe ta papia italiano, ingles i e idioma lokal di Monaco ku ta derivá di e idioma liguriano.
Irlandes (idioma)

**Irlandes** ta un idioma kelto papiá prinsipalmente na Irlanda. E ta un di e dos idioma ofisial di e estado irlandes, huntu ku ingles, i ta parti di rama goidéliko di e famia di idiomanan kelto.

## Dialekto
E idioma irlandes tin tres grupo prinsipal di dialekto:
*Munster-Leinster (sur di Irlanda)
*Connacht (west di Irlanda)
*Ulster (nort di Irlanda, inkluso Donegal)

## Gramátika
Irlandes ta usa e sistema di orden di palabra VSO (verbo-suheto-opheto). E idioma tin dos genero gramatikal: maskulino y femenino. 

## Ehemplo
**Huan 1:1-8:**
**Irlandes:**
* 1. Bhí an Briathar ann i dtús báire agus bhí an Briathar in éineacht le Dia, agus ba Dhia an Briathar.
* 2. Bhí sé ann i dtús báire in éineacht le Dia.
* 3. Rinneadh an uile ní tríd agus gan é ní dhearnadh aon ní dá ndearnadh.
* 4. Is ann a bhí an bheatha agus ba é solas na ndaoine an bheatha.
* 5. Agus tá an solas ag taitneamh sa dorchadas, ach níor ghabh an dorchadas é.
* 6. Bhí fear a tháinig ina theachtaire ó Dhia, agus Eoin a ba ainm dó.
* 7. Tháinig sé ag déanamh fianaise chun fianaise a thabhairt i dtaobh an tsolais chun go gcreidfeadh cách tríd.
* 8. Níorbh é féin an solas ach tháinig ag tabhairt fianaise i dtaobh an tsolais.

**Papiamentu:**

* 1. Na prinsipio tabata e Palabra, i e Palabra tabata ku Dios, i e Palabra tabata Dios.
* 2. E tabata na prinsipio ku Dios.
* 3. Tur kos a bin na eksistensia pa medio di djE, i fuera di djE nada di loke ta eksistí no a bin na eksistensia.
* 4. Den djE bida tabata, i e bida tabata e lus di hende.
* 5. I e lus ta lusa den e skuridat, i e skuridat no a komprendé esaki.
* 6. Tabatin un hòmber, mandá di Dios, ku tabata yama Juan.
* 7. El a bin komo testigu pa e duna testimonio di e lus, pa tur kere pa medio di djé.
* 8. E no tabata e lus, ma el a bin pa duna testimonio di e lus.

## Link eksterno
*Beibel na irlandes
Luksemburgues

**Luksemburgues** (na luksemburgues: Letzebu(e)rgesch of Lëtzebuergeschta) ta un lenga west-germániko ku ta prinsipalmente papiá na Luxemburg. Mundialmente tin 600.000 persona ku ta papia Luxemburges.
Burgenland

**Burgenland** ta un estado ("Bundesland") den Austria. Su kapital ta Eisenstadt. E tin un área di 3.961,80 kilometer kuadrá i un poblashon di 291.023 habitante (2016).
Kärnten

**Kärnten** ta un Bundesland den Austria. Su kapital ta Klagenfurt. E tin un área di 9.535.97 kilometer kuadrá i un poblashon di 557.371 habitante (2015).
Oberösterreich

**Oberösterreich** ta un estado (*Bundesland*) di repúblika federal di Austria. Su kapital ta Linz. E tin un área di 11.892 kilometer kuadrá i un poblashon di 1.436.791 hende (2015).
Salzburg (estado)

**Salzburg** ta un estado federal (*Bundesland*) di Austria. Su kapital ta e suidat di Salzburg. E tin un área di 7.156 kilometer kuadrá i un poblashon di 531.800 hende (2015).
Steiermark

**Steiermark** ta un Bundesland den Oustria. Su kapital ta Graz. Tin un area di 16.401 kilometer kuadrá i un populashon di 1.231.865 (2016).
Tirol (estado)

**Tirol** ta un estado (*Bundesland*) den Austria. Su kapital ta Innsbruck. Tin un área di 12.640,17 kilometer kuadrá i un poblashon di 739.002 habitante (2015).
Vorarlberg

**Vorarlberg** ta un Bundesland den Oustria. Su kapital ta Bregenz. Tin un área di 2.601,48 kilometer kuadrá i un poblashon di 378.490 hende (2015).
А (siriliko)

**A** (lèter minúskulo: а, ) ta e promé lèter di álfabèt siríliko.

E ta origina direktamente di e lèter griego alfa. Na álfabèt siríliko arkaiko e tabata yama "azǔ" y tabatin e balor numériko di 1.

## Kodifikashon
И

**И** (lèter minúskulo: и, ) ta un lèter di álfabèt siríliko. И ta deriva di e lèter griego èta.
Й

**Й** (lèter minúskulo: й, ) ta un lèter di álfabèt siríliko cu ta wordu usa den ruso, ukraniano, y bulgaro.
Nama

**Nama** (ofisialmente **Khoekhoegowab**) ta un lenga ku ta wòrdu papiá dor di e pueblonan "Nama" i "Damara" na Namibia, Botswana i Suráfrika. Nama ta pertenesé na e famia di idioma Khoisan i ta konosí tambe bou di e nòmbernan Nama/Daitmara, Namakwa, Namaqua, Bergdamara i Tama. Tin mas ku 250.000 hende ku nan idioma materno ta Nama.

Ounke miles di hende ta sigui papia Nama, e lenga ta konsiderá di ta den peligro di desaparishon pa motibu di preshon di e idiomanan ofisial, esta ingles i afrikaans, i pa falta di enseñansa den e lenga materno. Tin esfuersonan pa dokumentá, preservá i stimula uso di Nama den skol i den media lokal.
С

**С** (lèter minúskulo: с, ) ta un lèter di álfabèt siríliko. E ta wordu pronunsia komo /s/. E lèter aki por wordu konfundí ku e lèter C Latin.
Albanes

**Albanes** (Shqip) ta un idioma indo-oropeo papiá na Albania. E ta e úniko idioma ofisial di Albania i ta konsistí di dos dialekto: Gheg (nort) i Tosk (sùit). E idioma ta wòrdu papia pafó di Albania pa albanesnan étniko den region di Balkan i den diáspora. Albanes tin status ofisial na Kosovo, Nort Macedonia i Montenegro. E ta tambe un idioma minoritario rekonosé na Italia, Servia, Kroasia i Rumania. 

## Dialektonan

* Gheg
* Tosk
* Arbëreshë
* Arvanitika